Author: koki
Company: Abyss Studios, Ltd.

Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa vyhlasuje záväzná časť Vodného plánu Slovenska obsahujúca program opatrení na dosiahnutie environmentálnych cieľov- nové znenie 

Spôsob pripomienkového konania |
Počet vznesených pripomienok, z toho zásadných | 64  / 12
Počet vyhodnotených pripomienok | 64
Počet akceptovaných pripomienok, z toho zásadných | 53  / 11
Počet čiastočne akceptovaných pripomienok, z toho zásadných | 2  / 1
Počet neakceptovaných pripomienok, z toho zásadných | 9  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | | | | x
2 . | Ministerstvo vnútra Slovenskej republiky | | | x |
3 . | Ministerstvo financií Slovenskej republiky | 4 (4o,0z) | | |
4 . | Ministerstvo kultúry Slovenskej republiky | | | x |
5 . | Ministerstvo hospodárstva Slovenskej republiky | 3 (3o,0z) | | |
6 . | Ministerstvo dopravy, výstavby a regionálneho rozvoja Slovenskej republiky | 5 (5o,0z) | | |
7 . | Ministerstvo pôdohospodárstva a rozvoja vidieka Slovenskej republiky | 8 (3o,5z) | | |
8 . | Ministerstvo výstavby a regionálneho rozvoja Slovenskej republiky | | | | x
9 . | Ministerstvo obrany Slovenskej republiky | 1 (1o,0z) | | |
10 . | Ministerstvo zahraničných vecí Slovenskej republiky | | | x |
11 . | Ministerstvo práce, sociálnych vecí a rodiny Slovenskej republiky | | | x |
12 . | Ministerstvo životného prostredia Slovenskej republiky | | | | x
13 . | Ministerstvo školstva, vedy, výskumu a športu Slovenskej republiky | | | x |
14 . | Ministerstvo zdravotníctva Slovenskej republiky | 4 (4o,0z) | | |
15 . | Úrad vlády Slovenskej republiky | | | | x
16 . | Protimonopolný úrad Slovenskej republiky | | | x |
17 . | Štatistický úrad Slovenskej republiky | | | x |
18 . | Úrad geodézie, kartografie a katastra Slovenskej republiky | | | x |
19 . | Úrad jadrového dozoru Slovenskej republiky | | | x |
20 . | Úrad pre normalizáciu, metrológiu a skúšobníctvo Slovenskej republiky | | | x |
21 . | Úrad pre verejné obstarávanie | | | x |
22 . | Úrad priemyselného vlastníctva Slovenskej republiky | | | x |
23 . | Správa štátnych hmotných rezerv Slovenskej republiky | | | x |
24 . | Národný bezpečnostný úrad | | | x |
25 . | Národná banka Slovenska | 1 (1o,0z) | | |
26 . | Legislatívna rada vlády Slovenskej republiky | | | | x
27 . | Podpredseda vlády SR pre ľudské práva a národnostné menšiny | | | x |
28 . | Odbor aproximácie práva sekcie vládnej legislatívy Úradu vlády SR | | | x |
29 . | Najvyšší kontrolný úrad Slovenskej republiky | | | | x
30 . | Najvyšší súd Slovenskej republiky | | | x |
31 . | Generálna prokuratúra Slovenskej republiky | 2 (2o,0z) | | |
32 . | Konfederácia odborových zväzov Slovenskej republiky | 1 (1o,0z) | | |
33 . | Asociácia zamestnávateľských zväzov a združení Slovenskej republiky | | | x |
34 . | Republiková únia zamestnávateľov | | | | x
35 . | Centrum pre medzinárodnoprávnu ochranu detí a mládeže | | | | x
36 . | Ústredie práce, sociálnych vecí a rodiny | | | | x
37 . | Združenie miest a obcí Slovenska | | | | x
38 . | Únia miest Slovenska | | | | x
39 . | Asociácia vodárenských spoločností | 2 (0o,2z) | | |
40 . | Európske spotrebiteľské centrum | | | | x
41 . | Krajský úrad životného prostredia Nitra | | | | x
42 . | Krajský úrad životného prostredia Bratislava | | | | x
43 . | Krajský úrad životného prostredia Trnava | | | | x
44 . | Krajský úrad životného prostredia v Trenčíne | | | | x
45 . | Krajský úrad životného prostredia Banská Bystrica | | | | x
46 . | Krajský úrad životného prostredia Žilina | | | | x
47 . | Krajský úrad životného prostredia Košice | | | | x
48 . | Krajský úrad životného prostredia Prešov | | | | x
49 . | Asociácia priemyselnej ekológie | 14 (14o,0z) | | |
50 . | Štátny dopravný úrad | | | | x
51 . | Odbor verejného obstarávania MŽP SR | | | | x
52 . | Úrad splnomocnenca vlády SR pre územnú samosprávu, integrovaný manažment povodí a krajiny | 7 (2o,5z) | | |
53 . | Odbor právnych služieb a odvolacích konaní | | | | x
54 . | Inštitút pre výskum práce a rodiny | | | x |
55 . | Úrad pre reguláciu sieťových odvetví | | | x |
56 . | Úrad pre dohľad nad zdravotnou starostlivosťou | | | x |
57 . | Ústredie práce, sociálnych vecí a rodiny | | | x |
58 . | Zbor väzenskej a justičnej stráže | | | x |
59 . | Slovenská agentúra životného prostredia | 12 (12o,0z) | | |
60 . | Všeobecná zdravotná poisťovňa, a.s. | | | x |
61 . | Union zdravotná poisťovňa, a.s. | | | x |
| SPOLU | 64 (52o,12z) | 0 (0o,0z) | 25 | 23

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MF SR

Všeobecne 
Beriem na vedomie, že finančné prostriedky potrebné na program opatrení na dosiahnutie environmentálnych cieľov budú zabezpečené v rámci schválených limitov výdavkov kapitoly Ministerstva životného prostredia SR a iných dotknutých kapitol na príslušný rozpočtový rok, bez zvýšených dôsledkov na štátny rozpočet. Doložku vybraných vplyvov je však potrebné doplniť o analýzu vplyvov, vypracovanú v súlade s aktualizovanou Jednotnou metodikou na posudzovanie vybraných vplyvov, v ktorej budú kvantifikované finančné dôsledky na rozpočet verejnej správy na roky 2011 až 2014 podľa jednotlivých kapitol, resp. subjektov verejnej správy.

O

A

Z opatrení vyplývajúcich priamo z Rámcovej smernice o vode budú mať dopad na rozpočet verejnej správy len opatrenia na elimináciu hydromorfologických vplyvov, ktoré sa majú realizovať na vodných stavbách alebo vo vodných tokoch, ktoré sú vo vlastníctve štátu. 
Vzhľadom na ich množstvo ako aj možnosti Slovenskej republiky nie je možné všetky opatrenia zrealizovať k požadovanému termínu (do 22.12.2012), a to tak z technických ako aj ekonomických príčin. 
Z toho dôvodu boli pre útvary povrchových vôd v prvom plánovacom cykle (2009 - 2015) uplatnené výnimky podľa článku 4(4) RSV, t.j. posun termínu dosiahnutia dobrého stavu. Túto výnimku je možné uplatniť ak technická realizácia opatrení nie je možná v danom časovom období, náklady pri takomto krátkom časovom rozpätí by boli neprimerane vysoké alebo prírodné podmienky neumožňujú dosiahnutie zlepšenia v požadovanom termíne. Aplikovali sme kombináciu technickej nerealizovateľnosti opatrení v danom časovom období s ekonomickým dôvodom – nezabezpečenosťou finančných prostriedkov na realizáciu potrebných opatrení v prvom plánovacom cykle. Z toho dôvodu bude realizácia opatrení etapizovaná do ďalších plánovacích cyklov (2021, 2027).

MF SR

Všeobecne 
Vzhľadom na to, že niektoré opatrenia záväznej časti Vodného plánu Slovenska môžu byť štátnou pomocou, dovoľujem si upozorniť, že ich možno poskytnúť len v súlade s pravidlami pre štátnu pomoc (čl. 107 Zmluvy o fungovaní Európskej únie).

O

A

Realizácia opatrení sa bude vykonávať v súlade s platnou legislatívou.

MF SR

Všeobecne 
Návrh odporúčam prehodnotiť v kontexte s Ústavou SR, pretože by mohol byť nesúladný s jej čl. 120 ( § 2), pretože by mohol byť nad rámec splnomocňovacieho ustanovenia vykonávaného zákona.

O

A

Program opatrení Vodného plánu Slovenska, ktorý bol už schválený uznesením vlády SR sa týmto návrhom nariadenia vlády zozáväzňuje.

MF SR

Všeobecne 
Návrh je potrebné zosúladiť s Legislatívnymi pravidlami vlády SR a s ich prílohami (napr. názov predpisu zosúladiť so splnomocňovacím ustanovením vykonávaného zákona, členenie prílohy, znenie osobitnej časti dôvodovej správy k prílohe zosúladiť so znením nariadenia, pretože návrh neobsahuje prílohy č. 1 a 3).

O

A

Názov nariadenia vlády SR bol už schválený pri prvom schvaľovaní v Legislatívnej rade vlády SR. Osobitná časť dôvodovej správy sa upravilla - v texte sa odkaz na prílohu č. 3 vypustil.

MH SR

všeobecne 
Z materiálu nie je zrejmý gestor predmetných opatrení a termíny plnenia (krátkodobé - do roku 2015, dlhodobé a pod.). Odporúčame v tomto zmysle doplniť informáciu napr. v predkladacej alebo dôvodovej správe.

O

A

§ 2 sa upravil "Schválený Vodný plán Slovenska je uverejnený na webovom sídle Ministerstva životného prostredia Slovenskej republiky". 
Vodný plán Slovenska obsahuje tieto údaje.

MH SR

k doložke vplyvov 
Upozorňujeme predkladateľa, že nedodržal postup stanovený Jednotnou metodikou na hodnotenie vybraných vplyvov (schválený uznesením vlády SR č. 112/2010) a čl. 12 Legislatívnych pravidiel vlády SR a pred procesom medzirezortného pripomienkového konania nepredložil materiál na predbežné pripomienkové konanie (PPK).

O

A

V zmysle záverov rokovania vlády SR dňa 28.4.2011 bol návrh nariadenia vlády opätovne zaslaný len na medzirezortné pripomienkové konanie.

MH SR

k doložke vplyvov 
Súhlasíme, že materiál bude mať pozitívny i negatívny vplyv na podnikateľské prostredie. Odporúčame však vypracovať analýzu vplyvov na podnikateľské prostredie vo forme, ktorú stanovuje Jednotná metodika na hodnotenie vybraných vplyvov (tj. vypracovať odpovede na otázky 3.1 – 3.5. analýzy)

O

ČA

Hodnotenie vplyvov bolo vykonané v roku 2009 v rámci schvaľovacieho procesu Vodného plánu Slovenska, pred platnosťou Jednotnej metodiky na hodnotenie vybraných vplyvov. Návrhom nariadenia vlády SR sa neupravuje nová problematika, ale vyhlasuje sa záväzná časť už schváleného Vodného plánu Slovenska. V zmysle záverom vlády SR na rokovaní dňa 28.4.2011 bol návrh nariadenia vlády SR zaslaný opätovne len na medzirezortné pripomienkové konanie.

MDVaRR SR

K doložke zlučiteľnosti 
Odporúčame v bode 4 písm. c) slová „(§ 15 zákona č. 384/2009 Z. z.)“ nahradiť slovami „(bod 22 zákona č. 384/2009 Z. z.)“ alebo slovami „(§ 15 zákona č. 364/2004 Z. z.)“, pretože zákon č. 384/2009 Z. z. nie je členený na paragrafy ale na body.

O

A

MDVaRR SR

K dôvodovej správe 
Vo všeobecnej časti štvrtom odseku odporúčame konkretizovať subjekty. 
V osobitnej časti k bodu 1 časti A odporúčame opraviť názov smernice Rady 86/278/EHS a smernice Rady 96/61/ES, tak ako sú uvedené v Úradnom vestníku Európskych spoločenstiev. Taktiež odporúčame uviesť v prílohe č. 3 akého materiálu je uvedený zoznam obcí. 
V osobitnej časti k bodom 1 a 2 časti B Kvalita odporúčame slová „o prevencii a náprave environmentálnych škôd a o doplnení a o zmene niektorých zákonov“ nahradiť slovami „o prevencii a náprave environmentálnych škôd a o zmene a doplnení niektorých zákonov“.

O

A

MDVaRR SR

K prílohe 
V časti B bod 2.2 odporúčame upraviť takto: 
„2.2 ak sa monitorovaním vplyvu škodlivých látok a obzvlášť škodlivých látok na podzemné vody zistia úniky, ktoré spôsobujú ohrozenie vôd, vykonajú sa opatrenia podľa § 39 ods. 3 zákona“. 
Body 2.2.1 až 2.2.4 odporúčame vypustiť, pretože sú duplicitné s § 39 ods. 3 písm. a) až d) zákona č. 364/2004 Z. z.

O

N

V bode 2.2. vloženie slov "vykonajú sa opatrenia je nadbytočné vzhľadom na koniec úvodnej vety. 
Body 2.2.1 až 2.2.4 sú v súlade s Vodným plánom Slovenska.

MDVaRR SR

K prílohe 
Upozorňujeme, že smernica Rady 91/271/EHS bola novelizovaná aj nariadením EP a Rady (ES) č. 1137/2008 z 22.10.2008.

O

A

MDVaRR SR

K predkladacej správe a doložke zlučiteľnosti 
Odporúčame opraviť názov smernice 2000/60/ES tak, ako je uvedený v Úradnom vestníku Európskych spoločenstiev.

O

A

MPRV SR

Všeobecne 
1. Je potrebné vyčísliť náklady na realizáciu plánu a zabezpečiť finančné zdroje pre štátne organizácie lesného hospodárstva. 

Odôvodnenie: 
Štátnych organizácií lesného hospodárstva sa ako správcov drobných vodných tokov (ďalej len „DVT“) týka hlavne bod č. 4 Opatrenia na elimináciu hydromorfologických vplyvov a to v časti opatrení na zabezpečenie pozdĺžnej kontinuity riek a biotopov a opatrení na zabezpečenie laterálnej spojitosti mokradí/inundácií s tokom. 
Vodné stavby tvoriace bariéry v korytách vodných tokov tvoria na DVT v správe štátnych organizácií lesov hlavne prehrádzky slúžiace na zachytávanie splavenín nad upravenými úsekmi tokov v intravilánoch obcí. Vybudovanie funkčného rybovodu je na takýchto stavbách technicky ťažko realizovateľné (vysoké prevýšenie hladín a minimálne prietoky v čase migrácie lososovitých druhov rýb, ktoré majú na tokoch bystrinného charakteru prirodzenú dominanciu). Úplné odstránenie týchto stavieb by malo negatívny vplyv na protipovodňovú ochranu nižšie položených intravilánov (zmenšovanie prietokových profilov vplyvom usádzania splavenín) a podliehalo by súhlasu štátnej vodnej správy podľa § 27 vodného zákona. 
V dôvodovej správe všeobecnej časti sa uvádza, že návrh nariadenia vlády Slovenskej republiky nebude mať dopad na štátny rozpočet. Potrebné finančné prostriedky budú zabezpečené v rámci schválených limitov výdavkov kapitoly Ministerstva životného prostredia Slovenskej republiky a subjektov na príslušný rozpočtový rok, bez zvýšených dôsledkov na rozpočet verejnej správy. V dôvodovej správe osobitnej časti je uvedené, že z opatrení vyplývajúcich priamo z Rámcovej smernice o vode budú mať dopad na štátny rozpočet opatrenia na elimináciu hydromorfologických vplyvov, ktoré sa majú realizovať na vodných stavbách alebo vo vodných tokoch, ktoré sú vo vlastníctve štátu. Náklady na tieto opatrenia (kapitálové výdavky) boli predbežne odhadnuté vo výške 64,9 mil. Eur. Predpokladá sa, že bude viac zdrojové financovanie uvedených nákladov. Ako rozhodujúci zdroj sa uvažujú fondy EÚ dopĺňané spoluúčasťou štátneho rozpočtu z kapitoly Ministerstva životného prostredia Slovenskej republiky a vlastných zdrojov štátneho podniku (Slovenského vodohospodárskeho podniku, š.p.). Uvedené náklady sú predbežne odhadnuté s tým, že výška jednotlivých finančných objemov na realizáciu opatrení bude na jednotlivé plánovacie obdobia rozdelená, a to na prvé plánovacie obdobie 2010- 2015 vo výške 2,278 mil. Eur, na druhé plánovacie obdobie 2016-2021 vo výške 31,314 mil. Eur a na tretie plánovacie obdobie 2022-2027 vo výške 31,308 mil. Eur. Výška potrebného objemu bude odrážať prijaté legislatívne opatrenia do daných oblastí v nadväznosti na časovú realizáciu jednotlivých činností. Ako je z uvedeného textu zrejmé, spracovateľ návrhu kalkuluje len so Slovenským vodohospodárskym podnikom, š. p., ale úlohy ukladá aj iným správcom DVT.

Z

A

Na rozporovom konaní na MŹP SR dňa 16.3.2011 sa dohodlo, že do dôvodovej správy sa doplní odhad nákladov na realizáciu opatrení pre vodné útvary vymedzené na vodných tokoch v správe organizácií štátnych lesov. 
Náklady na realizáciu opatrení na elimináciu hydromorfologických vplyvov sa odhadli na základe navrhnutých opatrení pre konkrétne vodné útvary, ktoré boli na základe významného hydromorfologického ovplyvnenia predbežne navrhnuté ako výrazne zmenené vodné útvary (HMWB) a ktoré prešli testovaním. 
V prvej etape prác (pre prvý VPS) bolo predmetom testovania 203 vodných útvarov z toho 190 vodných útvarov v práve SVP, š.p. a 13 vodných útvarov v správe štátnych organizácií lesov. Z testovaných vodných útvarov v správe štátnych organizácií lesov boli navrhnuté opatrenia na nápravu pre 8 vodných útvarov. Na realizáciu týchto opatrení bola vo VPS uplatnená časová výnimka (s termínom realizácie do r. 2021 prípadne až 2027), preto neboli finančné náklady potrebné na realizáciu týchto opatrení do roku 2015 samostatne uvádzané. 
Na základe jednotkových cien boli náklady na opatrenia pre 2. a 3. plánovacie obdobie t.j. do roku 2021 resp. 2027 odhadnuté vo výške 555 450 EUR. Uvedené náklady sa však môžu ešte zmeniť, nakoľko v rámci aktualizácie Vodného plánu Slovenska pre druhé plánovacie obdobie, ktorý bude predložený na schválenie vláde SR v roku 2015, bude testovanie hydromorfologicky významne ovplyvnených vodných útvarov pokračovať. Vodné útvary vymedzené na vodných tokoch v správe štátnych organizácií lesov budú testované aj za účasti príslušných správcov tokov.

MPRV SR

Všeobecne 
2. Je potrebné zabezpečiť vydávanie súhlasných stanovísk štátnej vodnej správy v zmysle § 27 zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (ďalej len „vodný zákon“) pri realizácii vodného plánu. 

Odôvodnenie je rovnaké ako v zásadnej pripomienke č. 1.

Z

A

MPRV SR na rozporovom konaní na MŹP SR dňa 13.6.2011 súhlasilo s týmto vysvetlením. 
Orgány štátnej vodnej správy pri vydávaní vyjadrení, súhlasov a povolení postupujú podľa platných právnych predpisov – vodného zákona a ostaných všeobecne záväzných právnych predpisov. Podľa § 15 ods. 8 vodného zákona orgány štátnej vodnej správy sú povinné pri rozhodovaní vychádzať aj z Vodného plánu Slovenska.

MPRV SR

Všeobecne 
3. Je potrebné určiť zodpovednosť za zabezpečenie spojitosti mokradí a inundácií s tokom (tab. č. 8 prílohy), vyčísliť potrebné náklady a zabezpečiť finančné zdroje. 
Odôvodnenie: 
Zabezpečiť spojitosť mokradí/inundácií s tokom bude finančne náročné, pretože bude nevyhnutné za účelom obnovenia priesakov odstrániť nánosy z existujúcich tokov a melioračných kanálov a dobudovať ich sieť (vrátane stavebných objektov umožňujúcich manipuláciu s výškou hladiny). 
Predkladaný materiál neurčuje subjekt zodpovedný za implementáciu týchto bodov v praxi (napr. správca toku, vlastník pozemkov) a ani spôsob ich financovania.

Z

A

Na rozporovom konaní na MŽP SR dňa 13.6.2011 sa dohodla táto úprava: 
V bode 4.2 sa doplní odkaz na kapitolu 8.4 Vodného plánu Slovenska.

MPRV SR

K prílohe časti A, v bode 2.4 a v časti B bode 1.2 
4. Uvedené body žiadame nahradiť týmto znením: "zabezpečiť dodržiavanie všeobecne prijateľnej úrovne ochrany útvarov povrchových resp. podzemných vôd uplatňovaním dobrých poľnohospodárskych a environmentálnych podmienok,". 

Odôvodnenie: 
Kódex správnej poľnohospodárskej praxe na ochranu vôd pred dusičnanmi z poľnohospodárskych zdrojov (ďalej len "kódex") bol v SR vypracovaný a vydaný na základe smernice Rady 91/676/EHS o ochrane podzemných vôd pred znečistením dusičnanmi z poľnohospodárskej činnosti. Kódex je praktickou príručkou zameranou na pomoc poľnohospodárom a pestovateľom k tomu, aby sa vyhli aktivitám, ktorými by spôsobili znečistenie povrchových a podzemných vôd. Ustanovenia kódexu sa musia povinne dodržiavať len v zraniteľných územiach, ak Program poľnohospodárskych činností neustanovuje inak. Zásadne nesúhlasíme s rozširovaním povinnosti, ktoré sú stanovené pre zraniteľné územia aj na tie územia, ktoré nie sú vymedzené ako zraniteľné a navrhujeme preto uplatňovať dobré poľnohospodárske a environmentálne podmienky definované v prílohe č. 2 k nariadeniu vlády SR č. 488/2010 Z. z.

Z

A

Na rozporovom konaní dňa 13. 6. 2011 na MŽP SR sa dohodla táto úprava: 
V prílohe časti A bod 2.4 sa upraví bod 2.4 takto: 
„2.4 zabezpečiť dodržiavanie všeobecne platnej úrovne ochrany útvarov povrchových vôd uplatňovaním dobrých poľnohospodárskych a environmentálnych podmienok,“. 
V prílohe B bode 1.2 sa upraví bod 1.2 takto: 
„1.2 zabezpečiť dodržiavanie všeobecne platnej úrovne ochrany útvarov podzemných vôd uplatňovaním dobrých poľnohospodárskych a environmentálnych podmienok,“.

MPRV SR

K časti B. Podzemné vody, kvantita podzemných vôd, bod 1.8 
5. V časti B. Podzemné vody - kvantita podzemných vôd - doplnkové opatrenia zásadne nesúhlasíme so znením bodu 1.8 "spoplatniť drobných odberateľov“. 

Odôvodnenie: 
Navrhované opatrenie spoplatnenia odberu podzemných vôd pre „drobných odberateľov“ je všeobecné, nešpecifikuje kvantitatívnu zmenu v porovnaní so súčasným stavom v zmysle § 79 zákona č. 364/204 Z. z. o vodách, kde sú spoplatnené odbery podzemných vôd až nad 15 000 m3 ročne, alebo 1 250 m3 mesačne. 
Z tejto formulácie nie je možné posúdiť od akej úrovne odberu by bola odoberaná podzemná voda spoplatňovaná a nadväzne nie je možné kvantifikovať ekonomický dopad na menších odberateľov, podnikateľov v pôdohospodárstve. Vo všeobecnosti sa dá očakávať výrazný vplyv na obyvateľstvo.

Z

A

V časti B Podzemné vody je bod 1.8 vypustený.

MPRV SR

K časti A bodu 2.2 
V časti A v bode 2.2 za slovami „zraniteľných oblastiach“ odporúčame doplniť odkaz poznámky pod čiarou v znení: „Vyhláška Ministerstva pôdohospodárstva č. 199/2008 Z. z., ktorou sa ustanovuje Program poľnohospodárskych činností vo vyhlásených zraniteľných oblastiach“. Uvedený odkaz odporúčame doplniť v celom návrhu za uvedeným slovným spojením.

O

A

MPRV SR

K časti A bodu 2.5 
V časti A v bode 2.5 odporúčame slová "poradné servisy pre poľnohospodárov" nahradiť slovami: „poľnohospodársky poradenský systém“.

O

A

MPRV SR

K doložke vybraných vplyvov 
V doložke vybraných vplyvov odporúčame vyčísliť konkrétne finančné požiadavky jednotlivých rezortov, ktorých sa týka predložený návrh.

O

A

Finančné požiadavky jednotlivých rezortov sú vyčíslené vo Vodnom pláne Slovenska v tabuľke č. 8.10 - Kumulatívny odhad nákladov a zdroje financovania Programu opatrení v SR na roky 2010 – 1015.

MO SR

K Programu opatrení 
Odporúčame v Programe opatrení v bode 8.7.2 Náklady na základné opatrenia na splnenie požiadaviek RSV č. 11(3) (b)-(1) a v bode 8.7.3 Celkové predpokladané náklady, zosúladiť náklady týkajúce sa riešenia problematiky environmentálnych záťaží so schváleným Štátnym programom sanácie environmentálnych záťaží (2010-2015). 
Odôvodnenie: 
Program opatrení v bodoch 8.7.2 a 8.7.3 uvádza celkové odhadované náklady na riešenie problematiky environmentálnych záťaží vo výške 503,0 mil. eur pre roky 2010-2027, pričom Štátny program sanácie environmentálnych záťaží (2010-2015) v tabuľke č. 28 uvádza 487,0 mil. eur.

O

A

MZ SR

Všeobecne k prílohe  
Prílohu návrhu nariadenia vlády a dôvodovú správu odporúčame gramaticky a štylisticky upraviť (napr. v prílohe časti A časti 4. bode 4.1 slovo „spôsobené“ nahradiť slovom „spôsobeného“, v prílohe časti A časti 4. štylisticky upraviť bod 4.2, v prílohe časti B kapitole „Kvalita podzemných vôd“ časti 1. štylisticky upraviť bod 1.3 - odporúčame pritom zvážiť nahradenie slov „v ich pokračovaní finančnými dotáciami“ slovami „pri ich pokračovaní“, v prílohe v poznámke pod čiarou k odkazu 1 vypustiť slová „v znení neskorších predpisov“, v prílohe časti B kapitole „Kvalita podzemných vôd“ časti 2 bode 2.12 za slovo „nástroje“ vložiť čiarku, v prílohe časti B kapitole „Kvantita podzemných vôd“ časti 1 bode 1.3 za slovo „nové“ vložiť slová „vodárenské prenosové sústavy“...). 

Odôvodnenie: Gramatická a štylistická úprava.

O

A

Príloha sa gramaticky a štylisticky upravila.

MZ SR

Všeobecne k dôvodovej správe  
Dôvodovú správu odporúčame gramaticky a štylisticky upraviť (napr. v osobitnej časti dôvodovej správy v texte k bodom 2 a 3 časti A slovo „ekologické“ nahradiť slovom „ekologického“, v osobitnej časti dôvodovej správy v názve „K bodom 4 časti A“ slovo „bodom“ nahradiť slovom „bodu“... 

Odôvodnenie: Gramatická a štylistická úprava.

O

A

Dôvodová správa sa gramaticky a štylisticky upravila.

MZ SR

K doložke vybraných vplyvov 
Do časti A.1. doložky vybraných vplyvov je potrebné doplniť konkrétny termín začatia a ukončenia PPK. 

Odôvodnenie: Legislatívno-technická úprava.

O

A

Návrh nariadenie vlády v zmysle rozhodnutia vlády SR 18.4.2011 bol zaslaný opätovne len na medzirezortné pripomienkové konanie.

MZ SR

K osobitnej časti dôvodovej správy k textu k bodu 1 časti A 
Upozorňujeme na skutočnosť, že návrh nariadenia vlády obsahuje iba 1 prílohu, pričom posledná veta v texte osobitnej časti dôvodovej správy k bodu 1 časti A znie takto: „Zoznam týchto obcí je uvedený v prílohe č. 3“. Z vyššie uvedeného dôvodu navrhujeme túto vetu z dôvodovej správy vypustiť. 

Odôvodnenie: Legislatívno-technická úprava.

O

A

Veta "Zoznam týchto obcí je uvedený v prílohe č. 3“ sa vypustila.

NBS

1. Z návrhu opatrenia, z predkladacej správy ani z dôvodovej správy nie je zrejmé, ako sa predkladateľ vysporiadal s povinnosťou, ktorá mu vyplynula z § 14 ods. 3 zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení zákona č. 384/2009 Z. z. To znamená, že z materiálu nie je zrejmé, či existuje nariadenie vlády, ktorým mal byť do 22. decembra 2009 prvýkrát vyhlásený Vodný plán Slovenska. Ak áno, musí sa do predloženého návrhu nariadenia vlády doplniť zrušovacie ustanovenie. 

2. Záväznú časť Vodného plánu Slovenska odporúčame formulačne upraviť tak, aby spĺňal charakter normatívneho právneho textu.

O

A

Vodný plán Slovenska bol predložený na schválenie vláde SR v súlade s § 14 ods. 3 vodného zákona. 
Návrh nariadenia vlády SR je v súlade s druhou časťou prvej vety § 14 ods. 3 vodného zákona „.... a jeho záväznú časť, ktorá obsahuje program opatrení, vyhlási nariadením....“, čo bolo premietnuté aj do § 81 ods.1 písm. j). Bude existovať len jedno nariadenie vlády SR.

GP SR

K názvu 
Vzhľadom na znenie splnomocňovacieho ustanovenia (§ 14 ods. 3 zákona č. 364/2004 Z. z. o vodách) odporúčame z názvu vypustiť slová „obsahujúca program opatrení na dosiahnutie environmentálnych cieľov“.

O

N

Názov sa ponechal v tom znení ako bol už schválený v Legislatívnej rade vlády SR.

GP SR

K § 2 
Vzhľadom na text splnomocňovacieho ustanovenia odporúčame zvážiť ponechanie textu § 2.

O

A

§ 2 sa upravil.

KOZ SR

Stanovisko k návrhu nariadenia vlády Slovenskej republiky, ktorým sa vyhlasuje záväzná časť Vodného plánu Slovenska obsahujúca program opatrení na dosiahnutie environmentálnych cieľov. 
KOZ nemá k predmetnému návrhu nariadenia vlády SR pripomienky.

O

A

Asociácia vodárenských spoločností

príloha, časť A, k bodom 1.1, 1.2 a 2.1  
V prílohe, v časti A, bodoch 1.1; 1.2 a 2.1 požadujeme doplniť za slová „Rady 1882/2003/ES“ slová „s cieľom dosiahnuť dobrý stav vôd podľa Vodného plánu Slovenska“ 

Odôvodnenie: 
Doplnením textu sa sleduje zvýraznenie reálneho cieľa dosiahnuť dobrý stav vôd, v intenciách dokumentu Vodný plán Slovenska.

Z

A

V časti A v bodoch 1.1, 1.2 a 2.1 sú pripojené tieto slová "s cieľom dosiahnuť dobrý stav vôd podľa Vodného plánu Slovenska".

Asociácia vodárenských spoločností

§ 2 návrhu NV 
V § 2 zmeniť slová „na webovom sídle MŽP SR“ za presné a nemeniteľné umiestnenie materiálu, napríklad odkazom na Vodný plán Slovenska, schválený vládou 10.02.2010 a jeho zverejnenie v materiáloch rokovania vlády (na www.rokovania.sk) 

Odôvodnenie: 
Snaha o dosiahnutie adresného odkazu na konkrétne definovaný dokument Program opatrení, ktorého text schválila vláda SR.

Z

A

§ 2 je upravený v tomto znení " Vodný plán Slovenska je uverejnený na webovom sídle Ministerstva životného prostredia Slovenskej republiky".

ASPEK

Pripomienka k opatreniu v časti A v bode 3.1 – opatrenia na zníženie znečistenia prioritnými a chemickými relevantnými látkami 
Navrhované opatrenie v bode 3.1 je v nariadení vlády formulované vágne a odlišne ako bolo uvedené v programe opatrení Vodného plánu Slovenska. Program opatrení Vodného plánu Slovenska definuje toto opatrenie nasledovne: „zosúladenie vypúšťania odpadových vôd všetkých zdrojov znečistenia vypúšťajúcich odpadové vody s obsahom prioritných a relevatných látok so zákonom – t.j. prehodnotenie vydaných vodoprávnych a integrovaných rozhodnutí rešpektujúc environmentálne normy kvality pre prioritné látky a látky relevantné pre SR“. Z uvedeného opatrenia jasne vyplýva, že ide o povinnosť, ktorú majú splniť príslušné orgány štátnej správy zodpovedné za prehodnotenie vodoprávnych a integrovaných rozhodnutí. Je žiadúce zmeniť formuláciu opatrenia v bode 3.1 tak ako je uvedená v programe opatrení Vodného plánu Slovenska.

O

A

Pripomienka sa týka opatrenia v bode 3.2. 
V bode 3.1 je uvedené opatrenie „zosúladiť vypúšťanie odpadových vôd s platnými požiadavkami na dosiahnutie dobrého stavu vôd“ – toto opatrenie zahŕňa obidve základné opatrenia uvedené vo Vodnol pláne Slovenska.

ASPEK

Pripomienka k opatreniu v časti A v bode 3.2  
Opatrenie v tomto bode žiada „vypúšťať odpadové vody zo všetkých zdrojov znečistenia, ktoré vypúšťajú do útvarov povrchových vôd odpadové vody s obsahom prioritných látok a relevantných látok v súlade s požiadavkami rešpektujúcimi environmentálne normy kvality pre prioritné látky a pre relevantné látky“. Ide o zásadný rozpor s programom opatrení Vodného plánu Slovenska, v ktorom takéto opatrenie nebolo uvedené. V tejto súvislosti treba zdôrazniť, že pre producentov odpadových vôd s obsahom prioritných a relevantných látok sa pre prvé plánovacie obdobie žiadne povinnosti neukladali, čo bolo deklarované aj tým, že vo Vodnom pláne Slovenska boli uplatnené výnimky z environmentálnych cieľov pre všetky útvary povrchových vôd v zlom chemickom stave (posun termínu do roku 2021 resp. 2027). Splnenie takéhoto opatrenia, ktoré pre producentov odpadových vôd s obsahom prioritných a relevantných látok zakladá povinnosť zosúladiť vypúšťanie odpadových vôd s environmentálnymi normami kvality do roku 2015, je nereálne. Navrhované opatrenie navrhujeme vypustiť.

O

A

Bod 3.2 je upravený.

ASPEK

Pripomienka k opatreniu v časti A v bode 3.3 a 3.4 
Doplnkové opatrenie navrhované v bode 3.3 nemá opodstatnenie. Požiadavka na aktualizáciu Programu znižovania znečistenia škodlivými a obzvlášť škodlivými látkami vychádza zo starej smernice o nebezpečných látkach 76/464/EHS, ktorá bude v decembri 2013 zrušená. Z tohto dôvodu aktualizácia navrhovaného programu nemá v súčasnosti už žiadny praktický význam ani opodstatnenie, nakoľko ani RSV jeho vypracovanie nepožaduje. Po prijatí Rámcovej smernice o vode platí prechodné obdobie, počas ktorého mali opatrenia pre obzvlášť škodlivé a škodlivé látky vyplývajúce zo „starej smernice“ prejsť pod režim Rámcovej smernice o vode, t.j. už v plánoch manažmentu povodí mali byť škodlivé a občas škodlivé látky pretransformované na prioritné látky, prioritne nebezpečné látky a znečisťujúce látky podľa zoznamu uvedeného v prílohe VIII RSV (nie je transponovaná vo vodnom zákone) a mal byť prijatý program opatrení už podľa stratégie článku 16 RSV. Táto požiadavka nebola splnená. Navrhujeme, aby uvedené doplnkové opatrenie bolo z nariadenia vlády vypustené a aby sa pri prepracovávaní Vodného plánu Slovenska a príprave programu opatrení pre prioritné, prioritne nebezpečné a relevantné látky postupovalo v súlade s požiadavkami Rámcovej smernice o vode a súvisiacej dcérskej smernice o environmentálnych normách kvality (smernica 2008/105/ES). 
Opatrenie v bode 3.4 – sprísniť kontrolu pri uplatňovaní Programu znižovania znečisťovania vôd škodlivými a obzvlášť škodlivými látkami nemá žiadny praktický význam. Pre všeobecný charakter je tento dokument v praxi nepoužiteľný.

O

N

Požiadavka na aktualizáciu Programu znižovania znečistenia škodlivými a obzvlášť škodlivými látkami vyplýva z ustanovenia § 40 vodného zákona, do ktorého bola transponovaná Smernica 76/464/EHS. Táto smernica bola v roku 2006 zrušená a nahradená jej kodifikovaným znením - smernicou 2006/11/ES z 15. februára 2006 o znečistení spôsobenom určitými nebezpečnými látkami vypúšťanými do vodného prostredia Spoločenstva. Podľa článku 6 tejto smernice je potrebné vytvoriť programy na odstránenie znečistenia vnútrozemských povrchových vôd, teritoriálnych vôd a vnútorných pobrežných vôd. V zmysle preambuly 7 smernice 2006/11/ES článok 16 smernice 2000/60/ES sa vymedzujú postupy, podľa ktorých sa ustanovujú kontrolné opatrenia a environmentálne normy kvality vzťahujúce sa na prioritné látky.Podľa prílohy II časti A smernice 2006/11/ES sa v Rámcovej smernici o vode ruší odkaz uvedený v jej článku 22 ods. 2 štvrtá zarážka týkajúci sa článku 6 smernice 76/464/EHS, to znamená, že článok 6 smernice 2006/11/ES sa zruší 22. decembra 2013.

ASPEK

Pripomienka k opatreniu v časti B v bodoch 2.1 a 2.2 – zásadná pripomienka 
Opatrenia uvedené v bodoch 2.1 a 2.2, ukladajúce povinnosti pri zaobchádzaní s obzvlášť škodlivými a škodlivými látkami sú už zakotvené vo vodnom zákone, a to v ustanoveniach § 39 ods. 3 a ods. 5. Ide teda o duplicitu s vodným zákonom. Je potrebné vysvetliť zmysel tohto postupu, keď sa do nariadenia vlády preberajú opatrenia vo forme povinností, ktoré už sú zakotvené v jeho vyššej právnej norme (vo vodnom zákone).

O

N

Podľa ustanovení § 39 ods. 3 a 5 vodného zákona orgán štátnej vodnej správy môže uložiť povinnosť monitorovania. Podľa opatrení v bodoch 2.1 a 2.2 orgán štátnej vodnej správy túto povinnosť uloží. Zavedenie rozšírenia pôsobnosti orgánu štátnej vodnej správy sa požaduje z dôvodu zabezpečenia dostatočného množstva informácií o znečisťovaní podzemných vôd resp. o možných únikoch znečisťujúcich látok do podzemných vôd, tak aby bolo možné prijať opatrenia na dosiahnutie environmentálnych cieľov pre podzemné vody v súlade so smernicou 2006/118/ES o ochrane podzemných vôd pred znečistením, t.j.zabrániť alebo obmedziť vstup znečisťujúcich látok do podzemných vôd a zabrániť šíreniu znečisťujúcich látok v podzemných vodách.

ASPEK

Pripomienka k opatreniu v časti B v bode 2.3  
Opatrenie požaduje vypracovať podrobnosti o monitorovaní vplyvu škodlivých látok a obzvlášť škodlivých látok na kvalitu podzemných vôd. Opatrenie je formulované vágne, pretože z neho nie je zrejmé, či ide o vypracovanie právneho predpisu (povinnosť oprávneného orgánu) alebo o vyhodnotenie výsledkov monitoringu, ktoré by mali zabezpečiť potenciálni znečisťovatelia. Ak ide o vydanie právne záväzného predpisu (čo vyplýva z formulácie tohto opatrenia v programe opatrení Vodného plánu Slovenska), konštatujeme, že podľa zmocňovacieho ustanovenia v § 81 ods. 2 písm. a) v októbri 2010 bola prijatá vyhláška č. 418/2010 Z. z., ktorá upravuje aj podrobnosti o monitorovaní kvality podzemných vôd. Vzhľadom na uvedené nejasnosti tohto opatrenia považujeme za potrebné jeho bližšie vysvetlenie (hlavne čo má byť výsledkom opatrenia a kto má zabezpečiť jeho splnenie).

O

A

V časti B bod 2.3 je upravený.

ASPEK

Pripomienka k opatreniu v časti B v bode 2.4 
Navrhované opatrenia žiada vykonať opatrenia podľa § 39 ods. 2 vodného zákona. Podľa nášho názoru ide o neštandardný postup, kedy sa nariadením vlády nariaďuje splnenie povinnosti zakotvenej vo vyššej právnej norme (vodnom zákone), ktoré má všeobecnú platnosť a vzťahuje sa na všetky subjekty zaobchádzajúce s obzvlášť škodlivými a škodlivými látkami. Pokiaľ sa navrhovaným opatrením zamýšľa docieliť posun termínu na docielenie súladu pri zaobchádzaní s obzvlášť škodlivými a škodlivými látkami, a to z hraničného termínu (rok 2009 – dobrovoľné sprísnenie požiadaviek RSV) na rok 2012 (s čím súhlasíme), nie je nám jasný mechanizmus (právny postup), ktorým by sa tento zámer mohol v praxi realizovať. Ďalej poznamenávame, že vo Vodnom pláne Slovenska neboli dostatočne zmapované bodové zdroje znečistenia a ich dopad na stav vôd a neboli identifikované prípady nesúladu s ustanovením § 39 ods.2 a s rozhodnutím orgánu štátnej vodnej správy vydaným v zmysle ustanovenia § 77 zákona 184/2002 Z.z. vo väzbe na ustanovenia § 80 zákona 364/2004 Z.z.. V prípade uplatňovania tohto opatrenia v praxi bude preto veľmi problematické určiť na ktoré subjekty by sa mala táto „výnimka“ vzťahovať. Vznesené nejasnosti navrhovaného opatrenia je potrebné náležite vysvetliť (zámer, subjekty na ktoré sa bude vzťahovať, právny postup pri jeho uplatňovaní, t.j. ako zmeniť vydané rozhodnutia orgánu štátnej vodnej správy).

O

A

Navrhovaným opatrením je vytvorený nevyhnutný priestor pre dosiahnutie súladu zaobchádzania škodlivých látok a obzvlášť škodlivých látok s ustanoveniami vodného zákona prostredníctvom vydania všeobecne záväzného právneho predpisu.

ASPEK

Pripomienka k opatreniu v časti B v bode 2.5 
Opatrenie je formulované nekonkrétne. Požaduje vykonať „také opatrenia, ktorými sa zabezpečí súlad s podmienkami podľa § 37 zákona“ (ktorého?). Poznamenávame, že navrhované opatrenie je zásadne zmenené oproti programu opatrení Vodného plánu Slovenska, v ktorom bolo navrhnuté: „prehodnotiť povolenia na vypúšťanie odpadových vôd alebo osobitných vôd do podzemných vôd vo vzťahu k čl. 7 smernice 2006/118/ES o podzemných vodách“. Ďalej poukazujeme na nesúlad so smernicami EU v danej oblasti. Podľa smernice 2006/118/ES sa vo vzťahu k ochrane podzemných vôd znečisťujúce látky členia na látky nebezpečné a tie ktoré nie sú považované za nebezpečné. Podľa Rámcovej smernice o vode sa zákaz priameho vypúšťania má rozšíriť na všetky znečisťujúce látky (vrátane škodlivých látok). Odporúčame opatrenie formulovať jednoznačne (napr. prehodnotenie rozhodnutí) a zosúladiť s uvedenými smernicami.

O

A

Slovo "zákona" sa myslí vodný zákon. V úvodnej vete je zavedená legislatívna skratka "ďalej len zákon". 
Čl. 7 smernice 2006/118/ES bol transponovaný do § 37 vodného zákona.

ASPEK

Pripomienka k ustanoveniam v časti B v bodoch 2.6 až 2.9  
Opatrenia v bodoch 2.6 – 2.9 sú „geologických prístupom“ k riešeniu znečistenia zemín a podzemnej vody (zavedený právny termín „environmentálne záťaže“). Prijatím a zavedením týchto opatrení, ktoré sa vzťahujú na vybrané environmentálne záťaže obsiahnuté v Štátnom programe environmentálnych záťaží, dochádza k uzákoneniu duplicitných opatrení s opatreniami, ktoré sú zakotvené v § 39 ods. 3 vodného zákona a opakovane aj v opatrení uvedenom v časti B v bode 2.2 predkladaného nariadenia vlády. Tieto ustanovenia nariaďujú vykonať opatrenia na všetkých lokalitách, v ktorých došlo k úniku znečisťujúcich látok, a to v súlade s postupmi a termínmi podľa Rámcovej smernice o vode. Ako sa konštatuje v navrhovanom zákone o environmentálnych záťažiach, navrhovaný prístup environmentálnych záťaží nevychádza zo žiadnej smernice EÚ, z čoho vyplýva, že Štátny program environmentálnych záťaží nebol vypracovaný s cieľom dosiahnutia environmentálnych cieľov, ktorých splnenie požaduje Rámcová smernica o vode. Keďže nariadením vlády sa má zozáväzniť program opatrení na dosiahnutie environmentálnych cieľov a opatrenia v bodoch 2.6 – 2.9 tento zámer nesledujú, je účelné ich vypustiť. Súčasne odporúčame odstrániť duplicity a dvojkoľajnosť riešenia, a to v súlade s platnými európskymi smernicami (Rámcová smernica o vode, smernica 2006/118/ES).

O

N

Opatrenia v bodoch 2.6 – 2.9 prispievajú k riešeniu- odstráneniu environmentálnych záťaží za účelom dosiahnutia dobrého stavu vôd – zabráneniu šírenia znečisťujúcich látok.

ASPEK

Pripomienka k opatreniu v časti B v bode 2.9  
Podľa informácie zástupcov VÚVH poskytnutej na pracovnom stretnutí, ktoré sa uskutočnilo 2. 12. 2010 k problematike bodových zdrojov znečistenia/environmentálne záťaže, metodický dokument pre manažment zdrojov znečistenia už bol vypracovaný. Žiadame o jeho sprístupnenie verejnosti.

O

N

Pripomienka nesúvisí s návrhom nariadenia vlády SR.

ASPEK

Všeobecná pripomienka k MPK 
V rámci MPK k návrhu nariadeniu vlády SR ktorým sa vyhlasuje záväzná časť Vodného plánu Slovenska obsahujúca program opatrení na dosiahnutie environmentálnych cieľov 
ASPEK predkladá svoje pripomienky ako „obyčajné“, a to napriek tomu, že z vecného hľadiska ide o pripomienky zásadného významu. ASPEK uvedené pripomienky už uplatnil viackrát v rámci MPK (napr. k plánom manažmentu povodí, Vodnému plánu Slovenska), avšak zo strany kompetentného orgánu boli všetky (často bez zdôvodnenia) odmietnuté. Vznesené pripomienky nie je možné riešiť na rozporovom konaní, vyžadujú si konštruktívny dialóg kompetentného orgánu s relevantnými subjektami, ktorý tu dlhodobo absentuje. V prípade zmeny doterajšieho prístupu kompetentného orgánu ASPEK je ochotný vysvetliť a zdôvodniť svoje pripomienky a poskytnúť spoluprácu pri naštartovaní zmien v doterajšej vodnej politike.

O

A

Berie sa na vedomie.

ASPEK

Pripomienka k materiálu ako celku 
Predloženým nariadením vlády SR by mala byť vyhlásená záväzná časť Vodného plánu Slovenska obsahujúca program opatrení na dosiahnutie environmentálnych cieľov. Poukazujeme na zásadný rozpor nariadenia vlády, ktorým by sa mali zozáväzniť opatrenia na dosiahnutie environmentálnych cieľov s Vodným plánom Slovenska, ktorého program opatrení nebol vypracovaný s takýmto cieľom, t.j. s cieľom dosiahnutia environmentálnych cieľov. Vodný plán Slovenska podľa jeho definície v § 14 „je dokument vodného plánovania na ochranu a zlepšenie stavu povrchových a podzemných vôd a vodných ekosystémov, na trvalo udržateľné a hospodárne využívanie vôd, na zlepšenie vodných pomerov, na zabezpečenie územného systému ekologickej stability a na ochranu pred škodlivými účinkami vôd“. Z uvedeného ustanovenia, ale aj z obsahovej náplne programu opatrení Vodného plánu Slovenska vyplýva, že Vodný plán Slovenska bol vypracovaný iba ako „strategický dokument“ určujúci rámcové úlohy na ochranu vôd a nie konkrétny program opatrení zameraný na dosiahnutie environmentálnych cieľov, ktoré sú definované v § 5 vodného zákona. Navrhuje iba nekonkrétne opatrenia na dosiahnutie „nejakej“ bližšie nešpecifikovanej redukcie znečistenia povrchových vôd organickými látkami, živinami, prioritnými a relevantnými látkami a redukciu znečistenia podzemných vôd dusíkatými látkami, pesticídmi a ostatnými chemickými látkami. Z uvedeného vyplýva, že Vodný plán Slovenska nezodpovedá požiadavkám Rámcovej smernice o vode na vypracovanie plánov manažmentu povodí s cieľom dosiahnutia environmentálnych cieľov, nakoľko v porovnaní s týmito požiadavkami: 
- je nekomplexný – opatrenia neboli navrhnuté pre všetky environmentálne ciele definované v § 5 vodného zákona (chýba prepojenie medzi environmentálnym cieľom a opatrením) a pre všetky opatrenia definované v čl. 11 a prílohách VI a VII Rámcovej smernice o vode, 
- je iba formálnym dokumentom vypracovaným vo všeobecnej rovine. Navrhované opatrenia nie sú zamerané cielene na problémové oblasti (bodové a plošné zdroje znečistenia spôsobujúce zlý stav vôd); sú neadresné - nie je preukázaná žiadna súvislosť medzi zdrojom znečistenia – dopadom na stav vôd – a navrhovaným opatrením ako to požaduje Rámcová smernica. 

Z uvedeného vyplýva, že Slovensko v podstate nemá vypracované plány manažmentu povodí na splnenie environmentálnych cieľov, ako to požaduje Rámcová smernica o vode. Prijatím predkladaného nariadenia vlády sa bude táto skutočnosť naďalej zakrývať. Z vyššie uvedených dôvodov považujeme za nevyhnutné uznesením vlády SR uložiť ministrovi ŽP úlohu bezodkladne pristúpiť k prepracovaniu Vodného plánu Slovenska vypracovaného podľa § 14 a pristúpiť k vypracovaniu plánov manažmentu povodí (v zmysle § 13 vodného zákona) v súlade s požiadavkami RSV. Súčasne je potrebné z vodného zákona vypustiť ustanovenie § 14, pretože Vodný plán Slovenska je nadbytočný dokument vodného plánovania, ktorý nemá oporu v Rámcovej smernici o vode. Záväzok Slovenska je vypracovať plány manažmentu povodí v súlade s vecným a časovým postupom zakotveným v § 13 vodného zákona.

O

N

VPS je vypracovaný v súlade s požiadavkami RSV ako aj vodným zákonom, do ktorého je RSV transponovaná. VPS je prvým výstupom implementačného procesu RSV ako nástroj na dosiahnutie stanovených environmentálnych cieľov. 
Environmentálne ciele RSV sú jadrom legislatívy EÚ, ktoré umožňujú dlhodobo udržateľné vodné hospodárstvo na báze vysokej úrovne ochrany vodného prostredia. 
V zmysle čl. 1 RSV účelom RSV je stanoviť rámec pre ochranu vnútrozemských povrchových vôd, brakických vôd, pobrežných vôd a podzemných vôd, ktorý 
a) zabráni ďalšiemu zhoršovaniu a ochráni a zlepší stav vodných ekosystémov a, s ohľadom na ich potrebu vody, suchozemských ekosystémov a mokradí, ktoré sú priamo závislé od vodných ekosystémov; 
b)podporí trvalo udržateľné využívanie vody založené na dlhodobej ochrane využiteľných vodných zdrojov; 
c)povedie k zvýšenej ochrane a zlepšeniu vodného prostredia, okrem iného prostredníctvom špecifických opatrení na postupné znižovanie vypúšťania, emisií a únikov prioritných látok a zastavenie alebo postupné ukončenie vypúšťania, emisií a únikov prioritných nebezpečných látok; 
d)zabezpečí postupné znižovanie znečistenia podzemnej vody a zabráni ich ďalšiemu znečisťovaniu, a 
e)prispeje k zmierneniu účinkov povodní a sucha 
a tým prispeje k: 
-zabezpečeniu dostatočných zásob kvalitnej povrchovej a podzemnej vody, potrebnej pre trvalo udržateľné, vyvážené a spravodlivé využívanie vody, 
-podstatnému zníženiu znečistenia podzemnej vody, 
-ochrane výsostných a morských vôd, a 
-dosiahnutiu cieľov príslušných medzinárodných dohôd, vrátane tých, ktorých cieľom je predchádzať a eliminovať znečistenie morského prostredia, činnosťou spoločenstva podľa článku 16(3), ktorá zastaví alebo postupne ukončí vypúšťanie, emisie a úniky prioritných nebezpečných látok s konečným cieľom dosiahnuť v morskom prostredí koncentrácie približujúce sa pozaďovým hodnotám pre prirodzene sa vyskytujúce látky a hodnoty koncentrácií blížiace sa k nule pre vyrábané 

Program opatrení vychádzal zo zistených vodohospodárskych problémov t.j. problémových oblastí identifikovaných na základe oficiálnych údajov zhromažďovaných v príslušných informačných systémoch (MŽP SR, MPRV SR, Štatistický úrad) na základe platnej slovenskej legislatívy a bol navrhnutý v súlade s požiadavkami § 15 vodného zákona (čl.11 RSV) s cieľom dosiahnuť dobrý stav vôd. Program opatrení zahŕňa najmä základné opatrenia potrebné na splnenie iných smerníc / záväzkov Slovenskej republiky vyjednaných v rámci prechodných období, zakotvených v Spoločnej pozícii Európskej únie Slovenskej republike, ktoré RSV zastrešuje a opatrení vyplývajúcich z RSV, potrebných na dosiahnutie dobrého stavu vôd. Tam, kde to bolo potrebné, boli navrhnuté aj doplnkové opatrenia. Mechanizmus opatrení slúžiacich na zlepšenie zisteného stavu prípadne na jeho udržaní je nastavený ako súbor činností, ktoré sa budú vykonávať v jednotlivých na seba nadväzujúcich krokoch. Tieto kroky sú rozdelené do etáp – plánovacích období do roku 2015, 2021 až 2027, čo RSV umožňuje. V zmysle §16 vodného zákona - uplatnením inštitútu výnimiek, ktoré sú neoddeliteľnou súčasťou environmentálnych cieľov stanovených podľa článku 4 RSV možno za určitých definovaných podmienok termín (2015) na dosiahnutie environmentálnych cieľov predĺžiť do roku 2021 resp. 2027. Environmentálne ciele a výnimky vo VPS sú odvodené od rámcových požiadaviek RSV a návodov pre ich aplikáciu, ktoré boli vypracované v rámci spoločnej implementačnej stratégie EÚ. Jednoznačný postup na stanovenie cieľov a výnimiek RSV a ani žiaden návod nedefinuje. Environmentálne ciele a výnimky zohľadňujú regionálne špecifiká, dostupnosť údajov a poznatkov o účinnosti navrhovaných opatrení, ako aj skutočné finančné možnosti Slovenskej republiky a očakávaný vývoj hospodárstva 
Vodný plán Slovenska bol v súlade s § 59 ods. 2 vodného zákona (čl.15 RSV) zaslaný na Európsku komisiu (EK) a bude predmetom hodnotiacej správy. EK posúdi, či Vodný plán Slovenska je v súlade s požiadavkami RSV resp. či RSV bola správne implementovaná. 
Vodný plán Slovenska, ako aj plány manažmentu čiastkových povodí, budú v súlade s § 12 ods. 7 vodného zákona (čl.13 RSV) prehodnotené a aktualizované v termíne do 22. decembra 2014 a v roku 2015 budú predložené vláde na schválenie.

ASPEK

Pripomienka k určeniu termínu realizácie programu opatrení  
Odporúčame do návrhu nariadenia vlády doplniť termín jeho platnosti, t.j. záväzný termín do ktorého musí byť program opatrení zrealizovaný. 

Odôvodnenie: 
Podľa § 15 ods. 4 vodného zákona „opatrenia na dosiahnutie environmentálnych cieľov prijaté v programe opatrení sa musia realizovať do troch rokov odo dňa schválenia Vodného plánu Slovenska (9. 2. 2013) a odo dňa schválenia plánu manažmentu povodia“ (termín nie je známy – schvaľuje ho ministerstvo). V tejto súvislosti poukazujeme na nesúlad s článkom 11 RSV, podľa ktorého záväzným termínom pre zavedenie programu opatrení je 22. december 2012. Z uvedeného ustanovenia vyplýva, že predkladané nariadenie vlády nemá mať časovo neobmedzenú platnosť, ale sa má vzťahovať len na prvé plánovacie obdobie, t.j. jeho platnosť by mala byť termínovo vymedzená hraničným termínom pre zavedenie konkrétnych záväzných opatrení.

O

N

Rieši § 15 ods.4 a § 14 ods. 3 vodného zákona.

ASPEK

Pripomienka k environmentálnym cieľom a „výnimkám“ z environmentálnych cieľov  
Odporúčame, aby do nariadenia vlády boli doplnené konkretizované environmentálne ciele, ktoré majú byť navrhovanými opatreniami dosiahnuté, vrátane „výnimiek“ z environmentálnych cieľov, ktoré boli uplatnené vo Vodnom pláne Slovenska (posun termínu dosiahnutia dobrého stavu vôd na roky 2021 až 2027).

O

N

Podľa § 14 ods. 3 vodného zákona nariadením vlády SR sa má vyhlásiť záväzná časť Vodného plánu Slovenska, ktorá obsahuje program opatrení.

ASPEK

Pripomienka k § 2 
Odporúčame, aby do § 2 bolo doplnené, že ide o program opatrení Vodného plánu Slovenska, ktorý bol schválený uznesením vlády SR č. 109/2010. Súčasne upozorňujeme, že program opatrení, ktorý je uvedený v prílohe č. 1 nariadenia vlády, nie je totožný s programom opatrení Vodného plánu Slovenska schválenom uznesením vlády č. 109/2010, na ktorý sa pravdepodobne odvoláva § 2 nariadenia vlády. Rozdiely v oboch programoch opatrení je potrebné náležite vysvetliť a zdôvodniť.

O

A

§ 2 je upravený.

SVÚSIMP

vlastnému materiálu 
predložený návrh bol vypracovaný vo všeobecnej rovine a má iba formálny charakter, navrhované opatrenia sú neadresné, všeobecné a ich plnenie neprispeje k avizovanému dosiahnutiu environmentálnych cieľov; z obsahu návrhu nariadenia vlády je možné usúdiť, že skutočným dôvodom jeho predloženia na rokovanie vlády je iba splnenie úlohy vyplývajúcej zo zákona o vodách a z uznesenia vlády SR č. 109/2010, ktorým bol schválený Vodný plán Slovenska a nie očakávania pozitívnych environmentálnych efektov v oblasti vôd; odporúčame preto návrh nariadenia stiahnuť z rokovania vlády a pripraviť návrh novelizácie vodného zákona s cieľom vypustiť v § 14 ods. 3) tú časť, ktorá ukladá vláde záväznú časť Vodného plánu Slovenska, ktorá obsahuje program opatrení, vyhlásiť nariadením

Z

A

Na stretnutí s pánom ministrom životného prostredia dňa 6. júna 2011 na MŽP SR bolo dohodnuté, že SVÚSIMP na tejto pripomienke netrvá a od nej odstupuje.

SVÚSIMP

návrhu uznesenia 
navrhujeme doplniť uznesenie vlády o bod, ktorým sa ministrovi životného prostredia uloží úloha pristúpiť k prepracovaniu Vodného plánu Slovenska a plánov manažmentu povodí tak, aby boli v súlade s požiadavkami Rámcovej smernice o vodách,

Z

A

Na stretnutí s pánom ministrom životného prostredia dňa 6. júna 2011 na MŽP SR bolo dohodnuté, že SVÚSIMP na tejto pripomienke netrvá a od nej odstupuje.

SVÚSIMP

vlastnému materiálu 
v prílohe v časti A v bodoch 1.1; 1.2. a 1.3. odporúčame za slová :Rady 1882/2003/ES“ doplniť text: „ s cieľom dosiahnuť dobrý stav vôd podľa Vodného plánu Slovenska“

Z

A

V bodoch 1.1; 1.2. a 1.3 sú pripojené tieto slová: „s cieľom dosiahnuť dobrý stav vôd podľa Vodného plánu Slovenska“.

SVÚSIMP

vlastnému materiálu 
v § 2 odporúčame upraviť znenie „na webovom sídle MŽP SR“ a v tomto kontexte do pozornosti uviesť dokument Vodný plán Slovenska, ktorého súčasťou je program opatrení,

Z

ČA

Z hľadiska legislatívnej techniky sa skratky vypisujú. 
§ 2 je upravený v tomto znení: Schválený Vodný plán Slovenska je uverejnený na webovom sídle Ministerstva životného prostredia Slovenskej republiky.

SVÚSIMP

vlastnému materiálu 
v časti Kvantita podzemných vôd odporúčame vypustiť bod 1.8;

Z

A

Bod 1.8. je vypustený.

SVÚSIMP

vlastnému materiálu 
v časti Kvantita podzemných vôd text bodu 1.2 odporúčame upraviť takto: „zabezpečiť integrovaný manažment vodných zdrojov v povodiach“;

O

A

SVÚSIMP

predkladacej správe 
na 1. strane predkladacej správy odporúčame uviesť správne sídlo Slovenského vodohospodárskeho podniku, š.p., ktorým je Banská Štiavnica.

O

A

SAŽP

Všeobecne 
Opatrenia definované v nariadení vlády (NV) sú postavené vo všeobecnej rovine. Na rozdiel od programu opatrení uvedenom vo Vodnom pláne Slovenska, v ktorom sú základné opatrenia kvantifikované minimálne na úroveň čiastkových povodí, nie je z prílohy 1 NV zrejmé napr. na príklade opatrení v bode A 1.1, do akej úrovne je potrebné v SR intenzifikovať ČOV, budovať nové ČOV alebo dobudovať verejné kanalizácie, ani v akom termíne je potrebné tieto záväzky dodržať a pod. (detto platí pre všetky opatrenia podľa prílohe 1 NV). V prípade ČOV sú síce záväzky na budovanie ČOV a verejných kanalizácií definované v Národnom programe pre implementáciu smernice 91/271/EHS, ale v rovine všeobecných záväzkov na úrovni SR. Detailný popis opatrení na úroveň jednotlivých povodí je možné nájsť vo VPS - nariadenie vlády však o prepojení záväzných opatrení podľa prílohy 1 NV na opatrenia presne kvantifikované vo VPS nehovorí. Preto je potrebné: 
o Záväzné opatrenia podľa prílohy 1 NV jasnejšie prepojiť s opatreniami definovanými vo VPS, tak aby bolo zrejmá kvantifikácia opatrení uvedených v NV (kde, čo, kto, koľko a dokedy). 
o Dodefinovať vzťah medzi NV a VPS, t.j. ako je program opatrení podľa VPS prepojený s NV, ako majú osoby, ktorým je NV aj VPS určený, s tými dvomi dokumentmi pracovať. Napr. ak sa tieto osoby budú držať len NV – z nariadenia im nebude jasné, ktoré konkrétne opatrenie je potrebné vykonať (kde, čo, koľko a dokedy). Ak sa tieto osoby budú držať len programu opatrení podľa VPS – tieto opatrenia pre nich nebudú záväzné v takej miere ako je v NV a môže sa stať, že plnenie opatrení nebude dostatočne zabezpečené. 
o Záväzné opatrenia podľa NV definovať tak, aby bolo možné ich kvalitatívne aj kvantitatívne odpočtovať a zhodnocovať mieru ich plnenia.

O

A

§ 2 je upravený.

SAŽP

Vseobecne 
Potrebné je doplniť informáciu o tom, komu je záväzná časť programu opatrení podľa NV určená, kto je zodpovedný za jej plnenie, kto bude kontrolovať a vyhodnocovať jej plnenie.

O

A

Upravuje vodný zákon.

SAŽP

Str. 1, prvá veta 
Zákon č. 384/2009 Z. z., ktorý je uvedený pri novelizácii zákona č. 364/2004 Z. z., nie je posledným zákonom, ktorý novelizoval vodný zákon. Je potrebné vo vete uviesť alebo poslednú alebo všetky alebo žiadnu novelizáciu zákona 364/2004 Z. z.

O

A

SAŽP

§ 2 
Program opatrení, na ktorý sa nariadenie vlády odvoláva, nie je spracovaný ako samostatný dokument. Program opatrení je súčasťou dokumentu Vodný plán Slovenska (VPS). Preto napriek tvrdeniu podľa § 2 NV, užívateľ na webovom sídle MŽP SR nenájde samostatný program opatrení ale len dokument Vodný plán Slovenska. V tomto zmysle je potrebné upraviť znenie § 2 a do pozornosti uviesť dokument Vodný plán Slovenska, ktorého súčasťou je program opatrení. (Napr. ak si bežný užívateľ zadá do vyhľadávača na webovom sídle MŽP SR (http:// http://www.minzp.sk/) „program opatrení“, server mu, na rozdiel od VPS, žiadny dokument nenájde.)

O

A

§ 2 je upravený.

SAŽP

§ 2 
V tomto paragrafe je uvedená informácia, že program opatrení je dostupný na webovom sídle MŽP SR. V NV však nie je uvedená informácia nadväzujúca na § 2, t. j. kto, a ako je povinný sa program opatrení dostupnom na webovom sídle riadiť, či je aj znenie programu oparení podľa VPS záväzné alebo je táto informácia v § 2 uvedená len na vedomie.

O

A

§ 2 je upravený.

SAŽP

Príloha 
Do prílohy by bolo vhodné doplniť aj názov „Program opatrení“, aby bolo zrejmé, že táto záväzná časť VPS vychádza z programu opatrení, ktorý je spomínaný v § 2.

O

A

SAŽP

Príloha, časť A, bod 3  
V názve „Opatrenia na zníženie znečistenia prioritnými látkami a chemickými relevantnými látkami“ vypustiť slovo „chemickými“.

O

A

SAŽP

Príloha, časť A, bod 3.1: 
Vo vete “zosúladiť vypúšťanie odpadových vôd s novými ustanovenými požiadavkami na dosiahnutie dobrého stavu vôd,“ nahradiť slovo „novými“ za slovo „platnými“, pretože pod „novým“ sa v NV pravdepodobne myslí NV č. 296/2010 Z. z., ktoré je už platné a teda nemusí byť chápané ako „nové“.

O

A

Bod 3.1 je upravený.

SAŽP

Príloha, časť A, bod 4.3 
Slovné spojenie „zlepšiť hydrologické zmeny“ nie je logicky správne. Vetu „zlepšiť hydrologické zmeny zachovaním minimálneho zostatkového prietoku ...“ navrhujeme upraviť na „zmiernenie dopadov hydrologický zmien zachovaním minimálneho zostatkového prietoku ...“.

O

A

Bod 4.3 sa upravil.

SAŽP

Príloha, časť B, bod 1.2 
Termín „dobrá environmentálna poľnohospodárska prax“ neexistuje. Existuje „Kódex správnej poľnohospodárskej praxe“, „zásady dobrej poľnohospodárskej praxe“ alebo „najlepšie dostupné technológie/techniky“ a pod. Je potrené znenie bodu 1.2 v tomto zmysle upraviť.

O

A

Bod 1.2 sa upravil v zmysLe záverov rokovania s MPRV SR 13.6.2011.

SAŽP

Príloha, časť B, bod 1.3 
Slovné spojenie „finančnými dotáciami“ sa v bode 1.3 vyskytuje duplicitne dvakrát. Navrhujeme „finančnými dotáciami“ na konci vety vypustiť.

O

A

V bode 1.3 sa slová za čiarkouvypustili.

SAŽP

Príloha, časť B, bod 2.2 
Doplniť chýbajúcu poznámku pod čiarou k číslu „1)“ uvedenému na konci vety bodu 2.2.1.

O

A